open-index/open-wikipedia-markdown huggingface dataset:
דלי (קבוצת כוכבים)

**דלי** הוא המזל ה-11 בגלגל המזלות, בין גדי לדגים והשמש עוברת בו בין אמצע פברואר לאמצע מרץ. סמלו הוא ♒︎ - זרם מים והוא בדרך כלל מתואר כאיש השופך מים מתוך כד. זהו אחד המזלות המוכרים העתיקים ביותר, והאזור בו הוא ממוקם נקרא לעיתים 'הים' הודות למזלות המימיים האחרים שנמצאים בו: ארידנוס, לווייתן, דגים ועוד. לעיתים מתואר נהר הארידנוס כנובע מהדלי של נושא המים.

## כוכבים בולטים
* **[[סאדאלסוד]]** (**β בדלי**) הוא הכוכב הבהיר ביותר בקבוצה עם בהירות נראית מדרגה 2.9. זהו על-ענק צהוב במרחק של כ-540 שנות אור ממערכת השמש.
* **[[סאדאלמליק]]** (**α בדלי**) הוא הכוכב השני בבהירות בקבוצה עם בהירות מדרגה 2.95. כמו סאדאלסוד, גם הוא על-ענק צהוב במרחק דומה של כ-520 שנות אור.

## גרמי שמים מעניינים
ימין|ממוזער|200px|ערפילית הסליל
* **[[M2]]** הוא צביר כדורי עם בהירות נראית מדרגה 6. במשקפת הוא נראה ככתם מטושטש.
* **[[M72]]** הוא צביר כדורי נוסף עם בהירות מדרגה 9. גם בהגדלה חזקה של טלסקופ הוא אינו מרשים במיוחד.
* **[[ערפילית שבתאי]]** (**NGC 7009**) היא ערפילית פלנטרית שנראית כמו דיסקה ירקרקה-כחלחלה בבהירות מדרגה 8. היא מכונה כך בשל צורתה הדומה לכוכב הלכת שבתאי.
* **[[ערפילית הסליל]]** (**NGC 7293**) היא הערפילית פלנטרית הקרובה ביותר, כ-650 שנות אור והיא לכן בעלת הגודל הנראה הגדול ביותר. הקוטר הנראה שלה הוא כ-16 דקות קשת - כמחצית מגודל הירח. למרות גודלה היא אינה בהירה ונראית ככתם מעורפל במשקפת או בטלסקופ. רק צילום בחשיפה ארוכה מאפשר לראות את שני סלילי הגז שמעניקים לה את שמה.

## מיתולוגיה
במיתולוגיה היוונית זוהתה הקבוצה כגנימדס - נער יפה תואר שזאוס חשק בו וחטף אותו לאולימפוס, שם הוא מונה להיות מגיש המים (או הנקטר) לאלים.

## קישורים חיצוניים

* 

*
קטגוריה:קבוצות כוכבים
קטגוריה:48 קבוצות הכוכבים של תלמי
שימור עצמי

**שימור עצמי** הוא אינסטינקט של בעלי חיים המתבטא ברצון לשרוד. כאב ופחד הם חלק מהמנגנון הזה. כאב גורם לאי־נוחות כך שבעל החיים יחויב לפעול להפסקתו. פחד גורם לבעל החיים לחפש מקום מבטחים, ויכול גם לגרום לשחרור אדרנלין שהשפעתו היא גידול בכוח וחיזוק חושים כמו ריח וראייה.

## ראו גם
* התגוננות מטורפים
* אמנה חברתית
* קונאטוס
* ליבידו

## קישורים חיצוניים

קטגוריה:התנהגות
קטגוריה:הישרדות
זאב (קבוצת כוכבים)

**זאב** הוא קבוצת כוכבים דרומית הממוקמת בין הקנטאור לעקרב ונכללה כבר ב-48 הקבוצות של תלמי. הקבוצה נמצאת באזור של שביל החלב העשיר בכוכבים והיא מכילה כ-30 כוכבים עם בהירות נראית מדרגה שנייה ושלישית וכ-70 כוכבים עם בהירות גדולה מדרגה 6 (כלומר נראים לעין בתנאי צפייה מיטביים).

## כוכבים מעניינים
**[[אלפא בזאב|α בזאב]]** הוא ענק כחול במרחק של כ-465 שנות אור עם בהירות נראית מדרגה 2.3. בהירות הכוכב אינה קבועה ומשתנה במחזוריות של שש ורבע שעות, אך השינוי בבהירות הוא קטן ביותר ולא ניתן להבחין בו בעין.

**[[בטא בזאב|β בזאב]]**  ו-**[[גמא בזאב|γ בזאב]]** הם גם כן ענקים כחולים במרחק של 380 ו-420 שנות אור בהתאמה ועם בהירות מדרגות 2.7 ו-2.8.

**δ בזאב**, **ε בזאב** ו-**η בזאב** הם כוכבים לבנים - כחלחלים במרחק של כ-500 שנות אור ועם בהירות סביב דרגה 3.3. **ε בזאב** ו-**η בזאב** הם גם כוכבים זוגיים עם בן זוג עמום בדרגת בהירות 8-9, שניתן לראותם בטלסקופ חובבים.

**κ בזאב** הוא כוכב כפול המורכב מזוג כוכבים לבנים - כחלחלים עם דרגות בהירות 4 ו-6, הניתנים לצפייה בטלסקופ חובבים.

## גרמי שמיים מעניינים נוספים
בצפון הקבוצה ניתן למצוא את הצבירים הכדוריים NGC 5824 ו-NGC 5986 ולידם הערפילית האפלה B-228. בדרום הקבוצה יש שני צבירים פתוחים – NGC 5822 ו-NGC 5749. בגבול המערבי נמצאת הערפילית הפלנטרית IC 4406, שמכילה כמה מהכוכבים החמים ביותר שנצפו. ערפילית פלנטרית נוספת, NGC 5882, נמצאת במרכז הקבוצה. מספר גלקסיות השייכות לקבוצת קנטאור A גולשות לחלקה המערבי של קבוצת זאב, ביניהן ESO 274-1 שהיא אחת מהגלקסיות הבהירות בקבוצה.

## מיתולוגיה
לקבוצה אין מיתולוגיה ברורה אך היא מקושרת לעיתים עם אגדתו של המלך ליקאון. למרות שהיא מוכרת מהתקופה העתיקה, הקבוצה לא שויכה לחיה מסוימת עד לתרגום הלטיני לעבודותיו של תלמי, בה היא זוהתה עם הזאב. היא לא הופרדה מהקבוצה 'קנטאור', עד שהיפרכוס מביתיניה קרא לה 'החיה' ב-200 לפנה"ס. לפני הפרדתה, היא נחשבה לתת-קבוצה כחיה כלשהי, שנהרגה או עמדה להיות קורבן בשביל הקנטאור. ככזו, יחד עם קבוצות כוכבים נוספות הקשורות לבתולה (למשל חץ וקשת), ייתכן שהן היוו את הבסיס לאגדה של קטילת החזיר הארימנתי, אחת משתים עשרה המטלות של הרקולס.

## קישורים חיצוניים

* 

קטגוריה:קבוצות כוכבים
קטגוריה:48 קבוצות הכוכבים של תלמי
*
קטגוריה:זאבים בתרבות
נשיאת נשים

שמאל|ממוזער|200px|נשיאת נשים בשיטה האסטונית
**נשיאת נשים** (בפינית: **akankanto** או **eukonkanto**; באסטונית: **naisekandmine**) הוא ענף ספורט שבו על המתמודדים לרוץ במסלול מכשולים כשהם נושאים על גופם נשים.

התחרויות הראשונות של ספורט זה נערכו בעיר סוֹנְקַיָארְוִוי (Sonkajärvi) שבפינלנד ב-1992. אף שהן נערכו כבדיחה, הבסיס לה מצוי בפולקלור מקומי, לפיו בשלהי המאה ה-19, שודד מקומי בחן כך את כוחם של המועמדים להצטרף לכוחותיו. כיום נערכות תחרויות דומות גם באוסטרליה, בוויסקונסין, במישיגן ובמיין, אך אליפות העולם נערכת בסונקיארווי. אף שאליפות העולם נערכת בפינלנד, כל הזוגות שזכו בין 1998 ל-2008 היו דווקא אסטונים. ב-2009 היו טאיסטו מייטינן וקריסטינה האפנן לפינים הראשונים שזכו בתחרות מזה 12 שנים.

בשנת 2008 השתתפו לראשונה מתחרים ישראלים בתחרות, תומר ודנה בוהדנה, והם סיימו במקום ה-12.

## חוקי התחרות
אורכו של המסלול 253.5 מטרים. בעבר הוא כלל מעבר דרך גדרות, סלעים ופלגי מים, אך כיום המסלול שטוח, ויש בו 3 מכשולים בלבד, אחד מהם מכשול מים בעומק של מטר אחד.

בכל פעם רצים שני זוגות זה מול זה. הזוג המנצח הוא זה שסיים את המירוץ בזמן המהיר ביותר מבין כלל הזוגות, כאשר על כל נפילה של האישה בזמן המירוץ נוספות 15 שניות לזמן של הזוג.

על האישה להיות בת 17 לפחות, והיא אינה חייבת להיות אשתו של הגבר שנושא אותה. משקלה צריך להיות 49 ק"ג לכל הפחות. אם משקלה נמוך יותר, יש לשאת משא נוסף, כך שהמשקל המצטבר יגיע ל-49 ק"ג.

מותר לשאת את האישה בכל דרך שהיא. הדרכים המקובלות הן שק קמח, מעבר לכתף ו"השיטה האסטונית", שבה האישה תלויה הפוכה על גבו של נושאהּ, ורגליה משוכלות סביב צווארו.

הזוג המנצח זוכה בפרס כספי ובבירה בכמות המשתווה למשקלה של האישה.

## קישורים חיצוניים

* אתר אליפות העולם בנשיאת נשים בסונסקיארווי
* 

קטגוריה:פינלנד: ספורט
קטגוריה:אתלטיקה: ריצות
וייל

**וייל** (Weil, Weill, Weyl) הוא שם משפחה שמקורו בגרמנית.

קטגוריה:שמות משפחה אשכנזיים
קטגוריה:שמות משפחה גרמניים
פרס סאטורן - קטגוריות המשנה

רשימת הזוכים בקטגוריות המשנה לפרס סאטורן, המוענק מדי שנה על ידי האקדמיה לסרטי מדע בדיוני, פנטזיה ואימה לציון סרטי המדע הבדיוני, הפנטזיה והאימה הטובים ביותר בקולנוע ובטלוויזיה.

## קטגוריות המשנה בקולנוע

## קטגוריות המשנה בטלוויזיה

סאטורן
סאטורן
*
ויסמן

**וייסמן** או **ויסמן** (בכתב לטיני: Weißmann, Weissmann, Weismann, Weissman, Weisman) הוא שם משפחה שמקורו בגרמנית ומשמעותו איש לבן.

קטגוריה:שמות משפחה אשכנזיים
קטגוריה:שמות משפחה גרמניים
רודולף נורייב

שמאל|ממוזער|250px|רודולף נורייב בתצלום משנת 1973
[שמאל|ממוזער|250px|רודולף נורייב, רישום מאת [חיים טופול]]
**רודולף חמיטוביץ' נורייב** (בשפת אם: **Rudolf Xəmit ulı Nuriev**; 17 במרץ 1938 – 6 בינואר 1993) היה רקדן סובייטי ממוצא טטרי, שרקד בעיקר בלט.

## ביוגרפיה
רודולף נורייב נולד ברכבת הטרנס-סיבירית סמוך לאירקוטסק למשפחה ממוצא טטרי. החל לרקוד מילדותו בלהקת ריקודי עם מקומית. בשל אירועי מלחמת העולם השנייה נורייב החל ללמוד בלט רק ב-1955, בגיל 17 (גיל מאוחר לרקדני בלט) הוא למד בבית הספר הכוריאוגרפי של בלט קירוב בלנינגרד (כיום סנקט פטרבורג). אחרי שסיים ללמוד שם בשנת 1958, הצטרף נורייב לבלט קירוב. ב-1961 הפך לרקדן מוביל בלהקה.

ב-16 ביוני 1961, לאחר שסיים מסע הופעות עם להקת הבלט בפריז, בו התרועע עם אמנים מהמערב, הודיעו לו כי בשעה שהלהקה ממשיכה ללונדון, עליו לשוב למוסקבה. בשדה התעופה לה בורז'ה ביקש נורייב מקלט מדיני בצרפת ועריקתו התפרסמה בראש מהדורות החדשות בעולם. תוך מספר ימים הוחתם בלהקת הבלט הצרפתית על שם המרקיז דה קוואוס, אולם במהרה עבר נורייב ללונדון והחל לרקוד עם להקת הבלט המלכותי של לונדון וקנה לעצמו שם עולמי. במשך יותר מ-15 שנים היה נורייב כוכב הבלט המלכותי, ונתפרסם כבן זוגה הקבוע לריקוד של רקדנית הבלט האנגלית מרגוט פונטיין.

מ-1983 עד 1989, ניהל נורייב את להקת הבלט של הגרנד-אופרה של פריז. הוא גילם את דמותו של רודולף ולנטינו והופיע כאורח בתוכנית הטלוויזיה החבובות.

נורייב היה פורץ דרך בסגנון הריקוד שלו. הוא היה הראשון ששילב בין הבלט הקלאסי לריקוד המודרני. כיום שילוב כזה הפך למקובל בעקבות נורייב.

נורייב היה הומוסקסואל. מת ב-6 בינואר 1993 ממחלת האיידס. בן 54 היה במותו. הוא נקבר בבית קברות רוסי בפריז.

## מורשתו

## אזכורים בתרבות ובאמנות
הסופר האירי קולום מק'קאן (Colum McCann) כתב רומן בשם "רקדן" (2003)

סיפור עריקתו למערב עובד לסרט קולנוע בבימויו של רייף פיינס בשם העורב הלבן (2018).

הסינגל החמישי מתוך אלבומה Nonetheless של הלהקה הבריטית פט שופ בויז שיצא ב-2024 נכתב עליו. שם השיר Dancing star.

## תפקיד ובימוי
*היפהפייה הנרדמת
*מרגרט וארמן
*הסילפידה

## סרטיו
*אני רקדן (1972) I Am a Dancer
*ולנטינו (1977) Valentino
*(1983) Exposed

## בימוי
*ריימונדה (1964)
*אגם הברבורים (1964)
*דון קישוט (1966)
*היפהפייה הנרדמת (1966)
*מפצח האגוזים (1967)
*רומיאו ויוליה
*סערה

## קישורים חיצוניים

* 
* 
* 
* 
* 

## הערות שוליים

קטגוריה:רקדנים רוסים
קטגוריה:רקדנים צרפתים
קטגוריה:רקדני בלט סובייטים
קטגוריה:להט"בים רוסים
קטגוריה:רקדנים להט"בים
קטגוריה:מעוטרי מסדר האמנויות והספרות
קטגוריה:טטרים
קטגוריה:עריקים מהגוש המזרחי
קטגוריה:מהגרים מברית המועצות לצרפת
קטגוריה:מעוטרי אות לגיון הכבוד
קטגוריה:רוסים שנולדו ב-1938
קטגוריה:רוסים שנפטרו ב-1993
קטגוריה:צרפתים שנפטרו מאיידס
קטגוריה:מונצחים בשלט כחול של ארגון המורשת האנגלית
בונה מפיזה

**בונה מפיזה** (1156 לערך  – 29 במאי 1207 או 1208) היא קדושה של הכנסייה הקתולית. בונה הייתה נזירה עמאית של המסדר השלישי של אוגוסטינוס הקדוש ומיסטיקנית אשר סייעה לעולי רגל. פירוש שמה בלטינית הוא "טובה".

בונה נולדה בפיזה ועל פי המסורת הנוצרית, חוותה "חזיונות" מגיל צעיר. באחד מחזיונותיה הושיט לה ישו שעל הצלב בכנסיית הקבר את ידו. בכנסייה אחרת היא חזתה בישו, מרים הבתולה ושלושה קדושים, כולל יעקב בן זבדי. היא פחדה מן האור סביב הדמויות, וברחה. יעקב רדף אחריה והחזיר אותה לדיוקן ישו. בונה הקדישה את עצמה לפולחן יעקב הקדוש בשארית חייה. בגיל עשר היא הצטרפה למסדר השלישי של אוגוסטינוס הקדוש בתור נזירה עמאית. היא צמה באופן קבוע מגיל צעיר ואכלה רק לחם ומים שלושה ימים בשבוע. בגיל 14 היא נסעה לראות את אביה, אשר נלחם עם הצלבנים בירושלים. בדרכה חזרה היא נלקחה בשבי על ידי המוסלמים.

בהמשך היא עשתה תשע פעמים דרך סנטיאגו והייתה מדריכה למאמינים בדרך זו. לאחר שסיימה את הדרך בפעם העשירית היא חזרה לפיזה ונפטרה תוך זמן קצר. גופתה נשמרת בכנסיית סן מרטין בעיר.

בשעת מצוקה זו, היה לה חזון, לפיו ישו נותן לה טבעת והיא הצליחה, על פי המסורת הנוצרית, לרפא בעזרתה פצועים.

## קישורים חיצוניים

קטגוריה:קדושים נוצרים
קטגוריה:ילידי 1156
קטגוריה:נפטרים ב-1207
חרובית (יישוב)

**חרובית** הייתה התנחלות ויישוב ישראלי בחצי האי סיני בפתחת רפיח אשר פונה כחלק מהסכם השלום עם מצרים ופינוי חבל ימית.

בתחילה היה היאחזות נח"ל שנקראה בשם חרובה, אולם החיילים קראו לו חרובית. שם זה לא התקבל באופן רשמי, בגלל שהוא הוקצה כבר למעברת חרובית בשפלת יהודה, ולמרות שהמעברה כבר לא הייתה קיימת, השם חרובית ניתן ליער חרובית ונחל חרובית באותו אזור. היישוב נקרא אחר כך באופן רשמי: "תרס"ג", על שם השנה שבה הציע הרצל ליישב את אזור אל-עריש.

## היסטוריה
חרובית הוקם כהיאחזות נח"ל בדצמבר 1975 ואוזרח כמושב שיתופי של תנועת החירות-בית"ר בקיץ 1977. בתחילת 1978 הוא הורחב במסגרת תוכנית הממשלה לעבות אזור חיץ ברוחב של כ-40 קילומטר בין ישראל למצרים, בתקווה שאזור זה יישאר בשליטה ישראלית גם לאחר הסכם שלום עם מצרים. אולם, בניגוד לציפיות, לא הוחל בהקמת יישוב הקבע. בנובמבר 1978 אומץ היישוב בידי מושב אביגדור במסגרת ניסיון לחזק את יישובי פתחת ימית אל מול אי הוודאות בתקופת השיחות עם מצרים.

ליד המושב התגלה אתר ארכאולוגי מתקופת הממלכה המצרית החדשה. רשות העתיקות כינתה את האתר (שבחפירתה עסקה ב-1979) "מצודת חרובית".

היישוב חד נס ברמת הגולן, שבהכנות להקמתו החלו ב-1982, היה אמור לקלוט חלק ממפוני חרובית. שם המושב הוא ראשי תיבות של שלושה יישובים שננטשו בסיני: חרובית, דקלה ונאות סיני. בסופו של דבר, לא התיישבו מפוני חרובית במקום.

## קישורים חיצוניים
* הקמת היישוב חרובית (תרס"ג) ופינויו, עדות וידאו מתוך "פרויקט עדות"

## הערות שוליים

חרובית
קטגוריה:יישובים שהוקמו ב-1975
קטגוריה:חבל ימית
קטגוריה:אביגדור
קטגוריה:היאחזויות נח"ל
אבאוהם

**אַבְּאוֹהְם** היא יחידה אלקטרומגנטית של התנגדות חשמלית ביחידות emu-cgs. כאשר זרם חשמלי של 1 אבאמפר זורם דרך התנגדות של 1 אבאוהם, המתח החשמלי על פני הרכיב החשמלי הוא 1 אבוולט. אבאוהם אחד שקול ל-10^{-9} אוהם.

## ראו גם
* יחידות מידה על שם אישים

## לקריאה נוספת
*  **The McGraw Hill Dictionary Of Scientific and Technical Terms**, .
 
## קישורים חיצוניים
* הגדרת המושג אבאוהם , whatis

קטגוריה:יחידות מידה בחשמל
וגנר (פירושונים)

**וגנר** (**Wagner**) הוא שם משפחה שמקורו בגרמנית ומשמעותו יצרן עגלות או עגלון.

## הערות שוליים

קטגוריה:שמות משפחה גרמניים
קטגוריה:שמות משפחה לפי עיסוק
מוזיקה פסיכדלית

**מוזיקה פסיכדלית** היא מוזיקה שמושפעת מחוויות פסיכדליות, כלומר מהשפעת סמים (ובעיקר סמים). המונח מתייחס למגוון סגנונות וסוגות מוזיקליים, אשר כוללים רוק פסיכדלי, פולק פסיכדלי, פופ פסיכדלי, מוזיקת נשמה פסיכדלית, אמביינט פסיכדלי, וטראנס פסיכדלי, כמו גם סגנונות אחרים של מוזיקה (למשל, תת-ז'אנר של הרוק הפסיכדלי, אסיד רוק). יש הטוענים שמוזיקה פסיכדלית יכולה להתקיים בכל סוגה - כולל אפילו מוזיקה קלאסית.

קיימת היסטוריה ארוכה לשימוש טקסי בסמים בליווי מוזיקה, למשל בטקסים של שמאנים בצפון אמריקה. ניצני המוזיקה הפסיכדלית המודרנית, מכל מקום, מצוים בתרבות ילדי הפרחים בארצות הברית (בעיקר קליפורניה) ובריטניה של המחצית השנייה של שנות ה־60 של המאה ה־20. בשנות ה־80 פותחו סוגים חדשים, אלקטרוניים, של מוזיקה פסיכדלית (אמביינט, טכנו).

השימוש בחומרים פסיכדליים כמקור השראה נתון במחלוקת גם בקרב המוזיקאים. מצד אחד, אמנים מוערכים רבים היו ידועים בשימוש בסמים שונים, ביניהם ג'ימי הנדריקס, ג'ים מוריסון, ג'ניס ג'ופלין, לד זפלין, הביטלס (בחלק מתקופת פעילותם), פינק פלויד ועוד. חלקם ייחסו את היצירתיות שלהם, לפחות בחלקה, לחומרים אלו.

מצד שני, גורלם של רבים מאמנים אלה גרם לאמנים אחרים לנסות להתרחק מהמעגל ההרסני של השימוש בחומרים אלו. דוגמאות לתוצאות הרסניות של חומרים פסיכדליים ישנן בשפע - סיד בארט, מנהיגה של פינק פלויד בתחילת דרכה, הוא דוגמה אופיינית של אמן מוכשר-שלקה בנפשו בעקבות התמכרות לחומרים פסיכדליים.

## קישורים חיצוניים

*
קטגוריה:סמים
קטגוריה:סגנונות מוזיקליים
מסע בין כוכבים 3: החיפוש אחר ספוק

**מסע בין כוכבים 3: החיפוש אחר ספוק** הוא סרט מדע בדיוני משנת 1984, והוא השלישי בסדרת סרטי "מסע בין כוכבים". הסרט מהווה המשך לעלילה שהחלה ב"מסע בין כוכבים 2: זעמו של חאן". הסרט היה מועמד לפרס סאטורן בקטגוריות סרט המדע בדיוני הטוב ביותר, הבמאי, השחקן הראשי (ויליאם שאטנר), שחקנית המשנה (ג'ודית' אנדרסון), התלבושות והאפקטים המיוחדים. בנוסף היה מועמד לפרס הוגו על העיבוד הדרמטי הטוב ביותר.

## עלילה
לאחר המאורעות בסרט הקודם, ה"אנטרפרייז" עושה דרכה בקושי רב לכדור הארץ, לאחר הקרב נגד חאן. אדמירל קירק מקבל הודעה שהאנטרפרייז מיועדת לפרישה משום שהותה הממושכת בחלל (מעל ל-20 שנה). בינתיים, ד"ר מקוי מראה סימני התנהגות מוזרים שקשורים בספוק המנוח, כאשר הוא מתחיל לדבר ולהתנהג כספוק.

בינתיים, ד"ר דייוויד מרכוס (בנו של קירק) ולוטננט סאביק מצוּוָתים לספינת המחקר "גריסום" כדי לחקור את כוכב הלכת "כוכב ג'נסיס" החדש, שנוצר בסוף הסרט הקודם. כאשר סאביק מבצעת סריקה על פני הכוכב, היא מגלה סימני חיים עליו. לאחר בדיקה מעמיקה הם מגלים שמדובר בארון הקבורה של ספוק. הם משתגרים על פני הכוכב ומגלים לתדהמתם שגופתו של ספוק הוחיאה בעקבות פעולתו של מתקן "ג'נסיס", אך ספוק עצמו אינו זוכר דבר מעברו ומתנהג כילד. סאביק מגלה שדייוויד השתמש בחלקיק פרוטון לא יציב בבניית "מתקן ג'נסיס", מה שגורם להאצה אבולוציונית מהירה על פני כוכב הלכת, שתביא להשמדתו בטרם עת. ללא ידיעתם, המידע בנוגע ל-"כוכב ג'נסיס" מגיע לאוזניו של קומנדר קרוג הקלינגוני, שרוצה להשתלט על המתקן וללמוד את סודותיו.

אביו של ספוק, סארק, מבקר בכדור הארץ, ומגלה שנשמתו של ספוק נמצאת בגופו של מקוי. הוא טוען כי נשמתו וגופו של ספוק צריכים להיקבר יחדיו בכוכב הלכת "וולקן". קירק אוסף את צוותו, ותוך שהוא מפר פקודות ישירות גונב את האנטרפרייז ועורך את המסע ל-"כוכב ג'נסיס", שמתחיל בתהליך התפוררות עקב האצתו המהירה.

קרוג מגיע ראשון לכוכב עם "ציפור הטרף", ספינת החלל הקלינגונית, ומשמיד את ספינת החלל "גריסום". צוותו מגלה את צוות הנחיתה בכוכב (סאביק, דייוויד וספוק) ושובה אותם. כאשר קירק מגיע, הוא מבחין ב"ציפור הטרף" המוסווית ומתקיף אותה, אך זו מתקיפה את האנטרפרייז - שלא מצליחה להעלות את המגינים - ומשביתה את מערכותיה. קרוג דורש את כניעתם ופוקד להרוג את סאביק. דייוויד מנסה להגן עליה ונדקר במקומה. קירק שומע את ההתרחשות ומזדעזע לגלות שבנו מת.

כשהוא מסרב להיכנע, קירק פוקד על נטישת האנטרפרייז, לא לפני שמפעיל את מנגנון ההשמדה העצמית. כאשר הצוות הקלינגוני משוגר לספינה, הוא מושמד יחד עם הספינה. קירק וצוותו צופים בהרס ספינתם מעל פני הכוכב, אליו השתגרו. הם משחררים את סאביק ואת ספוק משביים. קרוג משתגר אל פני הכוכב ומשגר את כולם - מלבד קירק וספוק - אל "ציפור הטרף". הוא וקירק מנהלים קרב על הכוכב המתפורר לאיטו, שבסופו קרוג מובס. קירק תופס את ספוק במהירות ופוקד על צוות "ציפור הטרף" לשגר אותם חזרה, בקולו המדומה של קרוג. צוות האנטרפרייז מצליח להשתלט על ספינתו של קרוג ועורכים מסעם לכיוון וולקן, ששם נשמתו וגופו של ספוק מאוחדים מחדש.

## צוות השחקנים הראשי

## תקציב
הסרט, שנעשה בתקציב של 17 מיליון דולר, הכניס 87 מיליון דולר.

## קישורים חיצוניים
* 

* סטארבייס 972 - האתר הישראלי העוסק ב"מסע בין כוכבים".

קטגוריה:סרטי פעולה אמריקאיים
קטגוריה:סרטי 1984
3
קטגוריה:סרטי המשך אמריקאיים
קטגוריה:סרטי פרמאונט
קטגוריה:סרטים מבוססי סדרות טלוויזיה
קטגוריה:סרטי מדע בדיוני מ-1984
קטגוריה:סרטים עם מוזיקה מאת ג'יימס הורנר
בריסטול סיטי

**מועדון הכדורגל בריסטול סיטי** (באנגלית: **.Bristol City F.C**) הוא אחד משני מועדוני הכדורגל של העיר בריסטול שבאנגליה. המועדון מתמודד בפוטבול ליג צ'מפיונשיפ.

קבוצת הכדורגל משחקת באצטדיון "אשטון גייט", הנמצא בדרום מערב העיר.

הישגו הגדול ביותר של המועדון הוא העפלתו לגמר הגביע האנגלי בשנת 1909, שבו הפסידה הקבוצה למנצ'סטר יונייטד. הקבוצה זכתה בגביע ויילס בשנת 1934, למרות מוצאה האנגלי.

## היסטוריה
150px|ממוזער|ימין|סמל הלהקה עד שנת 2019
המועדון הוקם בשנת 1897. בשנת 1900 הוא אוחד עם הקבוצה היריבה, בדמינסטר אפ.סי (Bedminster), שהוקמה בשנת 1887. הקבוצה הצטרפה ל"דה פוטבול ליג" בשנת 1901. הופעתה הראשונה של הקבוצה בליגה הבכירה הייתה בשנת 1906, לאחר שזכתה באליפות ליגת המשנה. היא סיימה במקום השלישי בליגה הבכירה באותה עונה. באותה תקופה קיבלה הקבוצה את הכינוי "התינוקות של בריסטול", שבו כונתה עד שנות השלושים. בשנת 1909 הגיעה הקבוצה לגמר גביע ה-FA, שבו הפסידה למנצ'סטר יונייטד. בשנת 1911 חזר המועדון לליגת המשנה. בשנות ה־20 שיחקה הקבוצה בעיקר בליגה השנייה והשלישית. בשנות השלושים ירדה הקבוצה לליגות הנמוכות. בשנת 1949 מונה הארי דולמן ליו"ר, ובשנת 1950 נבנה אצטדיונה הביתי אשטון גייט.

בשנת 1967 חזרה הקבוצה לליגה הבכירה עם המאמן אלן דיקס. בשנת 1980 חזרה הקבוצה לליגה השנייה. בשנת 2008 הייתה הקבוצה קרובה להעפיל לפרמייר ליג אחרי שהקבוצה העפילה לגמר הפלייאוף על העלייה לפרמייר ליג אך הקבוצה הפסידה להאל סיטי. בסוף עונת 2012/2013 הקבוצה ירדה מהליגה השנייה לליגה השלישית באנגליה. בעונת 2015 זכתה באליפות הליגה השלישית וחזרה לצ'מפיונשיפ.

## סגל שחקנים
נכון ל-9 בספטמבר 2025

 

 (קפטן)

 (בהשאלה ממנצ'סטר יונייטד)

 (בהשאלה ממידלסברו)

## קישורים חיצוניים

* 

*
קטגוריה:קבוצות כדורגל אנגליות
קטגוריה:בריסטול: מועדוני כדורגל
קטגוריה:קבוצות כדורגל שהוקמו ב-1897
ריאת ברזל

**ריאת ברזל** היא מכונת הנשמה שהייתה בשימוש בעיקר במהלך המאה ה-20.

שמאל|300px|ממוזער|ריאת ברזל
ריאת הברזל בנויה ממכל מתכת גלילי גדול שלתוכו הוכנס החולה או הנכה בתנוחת שכיבה כאשר ראשו בולט מחוץ לגליל וסביב צווארו של החולה מוצמד מכסה גמיש אשר אוטם את החלל שבתוך הגליל ומאפשר יצירת לחץ אוויר פנימי בתוך הגליל שונה מהלחץ האטמוספירי. אל הגליל מחוברת משאבת אוויר אשר יוצרת לחץ אוויר משתנה מחזורי שהוא גבוה ונמוך מהלחץ האטמוספירי לסירוגין. בפרק הזמן שבו לחץ האוויר בתוך הגליל גבוה מהלחץ האטמוספירי הוא גורם לדחיקת חלל ריאות החולה וגורם ליציאת אוויר דרך קנה הנשימה אל מחוץ לגוף. יציאת אוויר זו אשר מרוקנת את הריאות היא למעשה תנועת נשיפה בלתי רצונית שאינה באמצעות כוח שרירי החזה או הסרעפת. לעומת זאת בפרק הזמן שבו לחץ האוויר בתוך הגליל נמוך, מוחדר אוויר אל הריאות וממלא אותן כך שנוצרת תנועת שאיפה בלתי רצונית של אוויר.

ריאת הברזל סייעה בטיפול בנפגעי פוליו קשים. השימוש במכשיר זה מוסבר בסרט התעודה "A Paralyzing Fear: The Story of Polio in America" משנת 1998.

נכון ל־2015, עדיין עשרה אנשים בעולם משתמשים בריאת ברזל, שבעה מהם בארצות הברית. בגיל 78, במרץ 2024, נפטר מקורונה פול אלכסנדר, שהחזיק בשיא גינס כאדם שחי הכי הרבה שנים בתוך ריאות ברזל. ככלל ריאת הברזל הוחלפה במערכות הנשמה מלאכותית מכנית אשר משתמשות במשאבת אוויר לדחיסת אוויר לתוך ריאות המטופל באופן קצוב.

כתחליף לריאת ברזל פותחו מספר שיטות אחרות להנשמת חולים. אחת השיטות היא השתלת קוצב סרעפת . קוצבי סרעפת הם עזרי טכנולוגיה מסייעת מושתלים, שעוצבו בהשראת קוצבי הלב ומטרתם היא לאפשר לאדם לנשום באופן סדיר, כמו ריאת הברזל, תוך צמצום ניכר במגבלות החולה ושיפור באיכות חייו. ברחבי העולם בוצעו עד כה בפרוצדורה זו מאות ניתוחים, מתוכם מקרים ספורים בישראל. בין השאר בוצע הניתוח בשחקן כריסטופר ריב, שסבל משיתוק עקב פגיעה בחוט השדרה.

## ראו גם
* הנשמה

## קישורים חיצוניים

* 
*

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:היסטוריה של הרפואה
קטגוריה:טכנולוגיה רפואית
קטגוריה:פריטי טכנולוגיה מסייעת
מסע בין כוכבים 5: הגבול האחרון

**מסע בין כוכבים 5: הגבול האחרון** הוא סרט מדע בדיוני משנת 1989, והוא החמישי בסדרת סרטי מסע בין כוכבים. סרט זה היה היחיד שנכשל בסדרת הסרטים של מסע בין כוכבים וזכה בשש מועמדויות לפרס ראזי: שלוש מועמדויות בקטגוריות סרט העשור הגרוע ביותר, התסריט הגרוע ביותר, ושחקן המשנה הגרוע ביותר (דפורסט קלי), ושלוש זכיות - השחקן הראשי הגרוע ביותר (ויליאם שאטנר), הבמאי הגרוע ביותר, וההפקה הגרועה ביותר.

## עלילה

לאחר מאורעות הסרט הקודם, צוות האנטרפרייז נהנה מחופשה. קפטן קירק עומד בפני שני אתגרים: לטפס על הר "אל קפיטן" שבפארק לאומי יוסמיטי, וללמד את ספוק שירי מדורה. אולם, מנוחתם השלווה מופרת כאשר הם נשלחים למשימה דחופה להציל בני ערובה מכוכב לכת בשם "נימבוס 3". מפקד קלינגוני בשם קלאא שומע אודות משימתם של צוות האנטרפרייז ורודף אחריהם מתוך כוונה לשבות או להרוג את קירק. פעולתו זו, שנועדה לשם התפארותו כלוחם בלבד, אינה לרוחה של הממשלה הקלינגונית.

כאשר הם מגיעים ל"נימבוס 3", צוות האנטרפרייז מגלה שסייבוק, עריק וולקני שהוא גם אחיו-למחצה של ספוק, לקח כבני ערובה נציגים קלינגונים, רומולאנים ושל הפדרציה. סייבוק מגלה, כי הוא קיווה שפעולתו זו תאפשר לו לשים את ידיו על ספינת חלל, שהרי ממשלתו של אחד מהנציגים תשלח חילוץ. סייבוק מציע לצוות את יכולתו יוצאת-הדופן בדחיקת מצוקותיהם הגדולות ביותר. מק'קוי וספוק נענים להצעה, אך קירק מסרב, באומרו שכאב הוא הדבר שעושה אותם אנושיים.

סייבוק משתלט על האנטרפרייז על מנת לחדור את שדה הכוח המסתורי "המחסום הגדול", שמגן על כוכב לכת מיסטי בשם "שא-קא-רי", היכן שלכאורה ממתינה לו ישות כמעט-אלוהית. סייבוק טוען שהיו לו חזיונות בדבר קיומה של הישות, ומרגיש צורך לצאת בעקבותיה וללמוד מחוכמתה וכוחותיה. אחרי שקירק וסייבוק מגיעים להסכמה הדדית, קירק לוקח את האנטרפרייז לתוך "המחסום הגדול" ומוצא את הכוכב. קירק, ספוק, מק'קוי וסייבוק נוחתים במעבורת על פני הכוכב, שנראה בתחילה שומם לגמרי, עד שהישות מתגלה בפניהם. כשהיא מדמה עצמה לאלוהים, היא מבקשת את עזרת האנטרפרייז בפריצת "המחסום הגדול" כדי להפיץ את חוכמתה הרבה על פני היקום. כאשר קירק הסקפטי מפקפק באמינותה ("לשם מה אלוהים צריך ספינת חלל?"), הישות מתקיפה אותו. סייבוק מגלה כי הישות היא למעשה יהירותו העצמית שמבקשת לפרוץ את גבולות "המחסום הגדול".

סייבוק מודה בטעותו ומקריב עצמו כדי להשהות את הישות מספיק זמן כדי שהאנטרפרייז תצליח להשמיד אותו. אולם, הם לא מצליחים וקירק פוקד על סקוטי לשגר חזרה את ספוק ומק'קוי, כאשר הוא נשאר עם הישות מאחור. ספוק מצליח לשכנע את השגריר הקלינגוני להורות לקלאא - שעקב אחרי האנטרפרייז לתוך "המחסום הגדול" - לחלץ את קירק משם. "ציפור הטרף" יוצאת מהסוואתה, משגרת את קירק אליה, ומפוצצת את המקום ואת הישות.

הסרט מסתיים כאשר קלאא מתנצל בפני קירק על פעולותיו, ושניהם מודיעים על דטאנט. קירק, ספוק ומק'קוי שבים לחופשתם בפארק יוסמיטי.

## שחקנים ראשיים

## תקציב והכנסות
הסרט, שנעשה בתקציב של קרוב ל-28 מיליון דולר, הכניס מעל 52 מיליון דולר בארצות הברית ו-70 מיליון דולר ברחבי העולם. סרט זה נחשב לנחות מקודמו.

## קישורים חיצוניים
* 

* סטארבייס 972 - האתר הישראלי העוסק ב"מסע בין כוכבים".

קטגוריה:סרטי פעולה אמריקאיים
קטגוריה:סרטי 1989
5
קטגוריה:סרטי המשך אמריקאיים
קטגוריה:סרטי פרמאונט
קטגוריה:סרטים מבוססי סדרות טלוויזיה
קטגוריה:זוכי פרס פטל הזהב: סרטים
קטגוריה:סרטי מדע בדיוני מ-1989
מסע בין כוכבים: נמסיס

**מסע בין כוכבים: נמסיס** (באנגלית: **Star Trek: Nemesis**) הוא סרט מדע בדיוני משנת 2002, והוא העשירי בסדרת סרטי מסע בין כוכבים. סרט זה הוא הרביעי והאחרון לצוות הדור הבא של האנטרפרייז. הסרט היה מועמד לארבעה פרסי סאטורן בקטגוריות סרט המדע בדיוני הטוב ביותר, שחקן המשנה, התלבושות והאיפור.

## עלילה

הסרט מתחיל בדיון בפרלמנט הרומולאני שבו הצבא מבקש מהסנאט כריתת ברית עם גזע ה"רֵמאן" (תת-גזע של הרומולאנים שנוצלו על ידם כעבדים במכרות) בתואנה שבכך יועצם כוחם האסטרטגי. לאחר שהפרלמנט החליט לדחות את ההצעה, מתבצעת התנקשות בחייהם של כל מנהיגי האימפריה הרומולאנית שנשארו באולם על ידי משתפת פעולה מהסנאט עם בכירי הצבא. במקביל, בכדור הארץ, נחגגת חתונתם של דיאנה טרוי וויליאם רייקר. לאחר החתונה, צוות ה"אנטפרייז" מגלה אנדרואיד שדומה ללוטננט קומנדר דאטה בכוכב לכת בשטח פדרציית הכוכבים המאוחדת קרוב לאזור הנייטרלי. לאחר הפעלתו, מגלה האנדרואיד ששמו B-4 ולפי מבנהו ניתן להניח שהוא אבטיפוס של דאטה. לאחר מכן, נקראים צוות ה"אנטפרייז" למשימה דיפלומטית על ידי סגנית אדמירל קתרין ג'יינוויי. שדר שהגיע מרומולוס מזמין את הפדרציה ליוזמת שלום והצוות נשלח לקבל פרטים נוספים ולחקור את היוזמה.

האימפריה הרומולאנית שעברה הפיכה צבאית, נשלטת בידי שינזון מגזע ה"רֵמאן" שברשותו ספינת קרב אימתנית בשם "סימיטר". צוות ה"אנטרפרייז" מגלה לתדהמתו כי שינזון הוא שיבוט גנטי של ז'אן-לוק פיקארד. לאחר מסע שכנועים כושל מצד שינזון לשלום בינם לבין הפדרציה, פיקארד נחטף על ידי שינזון, שמשתמש בדמו של פיקארד על מנת להאריך את חייו. במהלך החטיפה מתגלה רצונו האמיתי של שינזון להשמיד את הפדרציה. פיקארד ניצל ומצליח להימלט חזרה ל"אנטפרייז", ומתנהל מרדף בין שתי הספינות לעבר חלל הפדרציה. לאחר מרדף, מתנהל קרב שבמהלכו שתי "ציפורי טרף" רומולאניות שהחליטו להפנות גבם לשינזון, מסייעות ל"אנטפרייז" בתקיפה. במהלך הקרב, שתי "ציפורי הטרף" ניזוקות קשות, וה"אנטרפרייז" נאלצת לנגוח ב"סימיטר" על-מנת לעצור את התקדמותה לעבר כדור הארץ. שינזון מפעיל נשק סודי להשמדה המונית על סיפון הספינה, ופיקארד משוגר לשם כדי לעצור אותו, אך בעודו מביס את שינזון הוא אינו מצליח לעצור את הנשק, שמכוון אל ה"אנטרפרייז". בסופו של דבר, דאטה משוגר ל"סימיטר" במקומו של פיקארד, ומקריב את עצמו לצורך עצירת הנשק.

כאשר ה"אנטרפרייז" מגיעה לתיקונים, פיקארד נפרד מרייקר וטרוי, ומגלה שדאטה העתיק לתוך מעגלי הזיכרון של B-4 את חוויותיו שלו מתוך תקווה ש-B-4 ילמד להתפתח כמוהו.

## שחקנים ראשיים

## תקציב ורווחים
רווחי הסרט היו מהנמוכים בסדרת סרטי "מסע בין כוכבים". לאחר שנעשה בתקציב של 60 מיליון דולר, הכניס הסרט מעל 43 מיליון בלבד בארצות הברית ורק 67 מיליון ברחבי העולם.

## קישורים חיצוניים

* 

* סטארבייס 972 - האתר הישראלי העוסק ב"מסע בין כוכבים".

קטגוריה:סרטי פעולה אמריקאיים
קטגוריה:סרטי 2002
10
קטגוריה:סרטי המשך אמריקאיים
קטגוריה:סרטי פרמאונט
קטגוריה:סרטים מבוססי סדרות טלוויזיה
קטגוריה:שיבוט בקולנוע
קטגוריה:סרטי מדע בדיוני מ-2002
חוק אבוגדרו

**חוק אבוגדרו**  חוק בסיסי בכימיה הקובע כי נפחים שווים של גזים כלשהם, בתנאי לחץ וטמפרטורה שווים, מכילים מספר שווה של מולקולות. 

החוק קרוי על שמו של אמדאו אבוגדרו, כימאי איטלקי בן המאה ה-19.

 
חוק זה התאמת והוכח על ידי התורה הקינטית של הגזים והוא כיום אחד מחוקי היסוד של הכימיה הפיזיקלית. חוק אבוגדרו מתקיים לגבי גזים אידיאליים, ואילו לגבי גזים לא אידיאליים תלויה מידת הסטייה מן החוק במידת אי האידיאליות של הגז.

:\frac{p_1\cdot V_1}{T_1\cdot n_1}=\frac{p_2\cdot V_2}{T_2 \cdot n_2} = const
כאשר:
* p הוא הלחץ של הגז
* T היא הטמפרטורה של הגז
 
מספר המולקולות/אטומים הנמצאות במול (יחידה למדידת כמות חומר) חומר נתון מכונה **[[מספר אבוגדרו]]** . מספר אבוגדרו מסומן ב־\ N_{A}.

## ראו גם
* גז אידיאלי
* חוק בויל-מריוט
* חוק גיי-לוסאק
* חוק שארל

## קישורים חיצוניים

קטגוריה:תרמודינמיקה
קטגוריה:כימיה פיזיקלית
אבוגדרו
וונטיגו קאמינגס

**וונטיגו מרפיק קאמינגס** (באנגלית: **Vonteego Marfeek Cummings**; נולד ב-29 בפברואר 1976 בתומסון, ג'ורג'יה) הוא כדורסלן עבר אמריקאי. קאמינגס שיחק בעמדות הקלע והרכז ומתנשא לגובה של 1.91 מטר.

## קריירת מכללות
לאחר קריירת משחק ב"תיכון תומסון" שבעיר הולדתו, הצטרף קאמינגס לאוניברסיטת פיטסבורג בה שיחק במדי ה"פנתרס" מ-1995 עד 1999 ויצא לדראפט.

## קריירת NBA
בדראפט 1999 נבחר קאמינגס בדראפט במקום ה-26 על ידי אינדיאנה פייסרס, שהעבירה אותו מיד לגולדן סטייט ווריורס בה שיחק בין 1999 ל-2001. לאחר מכן שיחק עונה אחת במדי פילדלפיה 76'.

## ליגות חצי-מקצועניות בארצות הברית והמעבר לאירופה
בקיץ של 2003 חתם בקבוצת ווצ'סטר וויילדפייר מה-USBL, לאחר מכן חתם בקבוצת קרסיבו קסטמגיורי מהליגה האיטלקית בכדורסל לעונת 2003/2004.

בקיץ של 2004 שב לווצ'סטר וויילדפייר מה-USBL, ובעונת 2004/2005 חתם בהומפרם וורסץ' הפולנית, איתה זכה באליפות הליגה האדריאטית.

בעונת 2005/2006 חתם בפורט וורת' פליירס מה-NBDL בניסיון לשוב ל-NBA.

בעונת 2006/2007 שיחק בקבוצה הסרבית פרטיזן בלגרד ששיחקה ביורוליג, איתה זכה באליפות הליגה של סרביה ומונטנגרו ב-2006, באליפות סרביה של 2007, ושוב באליפות הליגה האדריאטית ב-2007 ובתואר ה-MVP של הפיינל פור הליגה הזו (בשנת 2007 ביחד עם זוראן ארצג).

ביוני 2007 חתם קאמינגס במכבי תל אביב, שם שיחק לצידם של אמריקאים נוספים: ויל ביינום, טרנס מוריס ומרכוס פייזר. אחרי עונה אחת מלאת משברים במדי מכבי תל אביב סיים קאמינגס את חלקו בקבוצה, לאחר עונה שנחשבת כמאכזבת עם אובדן האליפות בקרב צמוד מול הפועל חולון.

לאחר שבועות מספר חתם לעונת 2008/2009 במועדון הכדורסל הספרדי, אסטודיאנטס מדריד. ב-24 בדצמבר 2008 עזב את הקבוצה אחרי ממוצעים מאכזבים של 6.7 נקודות ו-2.8 אסיסטים ב-21 דקות משחק. בהמשך אותה העונה חתם בקבוצת וויבודינה נובי סאד מהליגה הסרבית.

ב-2009/2010 שיחק בצדביטה זאגרב מקרואטיה לפני שעבר לאילסקוס מליגת העל היוונית בכדורסל.

בעונת 2010/2011 שיחק במדי קראבנוס מיוון.

בעונת 2011/2012 שיחק בטרפי סופוט מפולין.

לאחר תום עונת 2011/2012 היה שחקן חופשי במשך שלוש שנים עד שחתם בקבוצת אטנסיס דה מאנאטי מליגת ה-BSN מפוארטו ריקו ב-21 בינואר 2015, אך שוחרר מהמועדון ב-18 במרץ 2015. למרות ההודעה על שחרורו, המועדון השאיר אותו לשחק עוד שלושה משחקים נוספים בשל התעכבות הגעת המחליף שלו, דומיניק ג'ונס, לקבוצה.

## קישורים חיצוניים

קטגוריה:אמריקאים ילידי ג'ורג'יה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת פיטסבורג
קטגוריה:כדורסלני גולדן סטייט ווריורס
קטגוריה:כדורסלני פילדלפיה 76'
קטגוריה:כדורסלני פורט וורת' פליירס
קטגוריה:כדורסלני פרטיזן בלגרד
קטגוריה:כדורסלני מכבי תל אביב
קטגוריה:כדורסלני אסטודיאנטס מדריד
קטגוריה:כדורסלני צדביטה זאגרב
קטגוריה:כדורסלני קראבנוס
קטגוריה:בחירות דראפט של אינדיאנה פייסרס
קטגוריה:ג'ורג'יה: כדורסלנים
קטגוריה:אמריקאים שנולדו ב-1976
קרב קאטר ברה

**קרב קאטר ברה** הוא קרב אשר התרחש בבלגיה ב-16 ביוני 1815, בין הצבא הצרפתי לצבא הבריטי ובעלי בריתו במסגרת הקואליציה האנטי-צרפתית השביעית. חשיבות הקרב היא בסמיכות לקרב המכריע ליד ווטרלו והניסיון הצרפתי להפריד בין הצבא הבריטי לצבא הפרוסי, שהובס באותו יום בקרב ליני. למרות הניצחונות הצרפתיים, הם לא הצליחו להפריד בין הצבאות והמטרה האסטרטגית לא הושגה. הצבאות התאחדו בקרב ווטרלו והביסו את הצבא הצרפתי.

## התוצאות
אחרי ההפסד של הכוחות הפרוסים תחת הנהגתו של פילדמרשל בליכר, אולץ הדוכס מוולינגטון לסגת אחורה לאזור וטרלו, בו תכנן את הקרב המכריע יחד עם הכוחות הפרוסים שנסוגו.
לנפוליאון לא הייתה ברירה אלא להמשיך צפונה אחרי הצבאות המאוחדים ולהילחם על שדה הקרב שבחר הדוכס מוולינגטון בווטרלו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קאטר ברה
אסמאעיל, מלך מרוקו

**מולאי אִסמאעיל בן שריף** (בערבית: **مولاي إسماعيل بن الشريف**, בתעתיק מדויק: **מולאי אסמאעיל בן אלשריף**; סביבות 1646 – 22 במרץ 1727) היה מלך מרוקו בשנים 1672–1727, היה המלך השני בשושלת העלאווית שמלכה במרוקו מאמצע המאה ה-17. נחשב אחד החשובים במלכי מרוקו.

## שלטונו
אסמאעיל נולד סביבות 1646 לשריף אבן עלי מהשושלת העלאווית. ב-1672, בהיותו בן 26, הוכתר מולאי אסמאעיל למלך, לאחר שירש את כסאו של אחיו רשיד. הוא הכיר היטב את העיר מקנס, שבה היה מושל בהמתינו לכס המלוכה, והחליט להפוך אותה לעיר הבירה. הוא נזקק לעשרים שנים נוספות בשלטון, כדי לייצב את ממלכתו ולאחד את השבטים שמהם הייתה בנויה הממלכה. רק אז התפנה להגן על מרוקו מפני האויבים מבחוץ. ספרד, ששלטה בצפון מרוקו, פורטוגל ששלטה בעיר מוגדור (כיום אסואירה), אנגליה שהפציצה את טנג'יר בתותחים וצרפת שחייליה התיישבו לחוף הים התיכון.

## צבא בסגנון הצבא העות'מאני
מולאי אסמאעיל הקים צבא מקצועי וחזק שמנה 150,000 לוחמים, שלרשותם עמדו 12,000 סוסים. צבא זה הורכב משבטים שבהם התקיימה נאמנות חזקה לראש השבט ונאמנות למלך, אך תמיד היה חשש ממרידה במלכות. כדי להבטיח את שלטונו, הקים, בנוסף לכך, גם צבא שהושפע מתפיסת צבא האימפריה העות'מאנית וכלל יחידות יניצ'רים שהיוו את יחידות העילית של הצבא. הגדודים הללו היו מורכבים מילדים בעלי עור כהה, בני 10–18 שנים, שנלקחו מהוריהם באזור טימבוקטו שבמאלי, או ילדים של שבויי מלחמה או עבדים מאזור הסהרה. ילדים אלו אוסלמו, עברו אימונים מפרכים על מנת לחשל את גופם וגויסו לצבא בגיל 20. הם חיו בנפרד מהאוכלוסייה ובתמורה לנאמנותם בלב ובנפש למלך קיבלו טובות הנאה רבות. כאשר השתחררו מהצבא, זכו לפנסיה והשתלבו היטב באוכלוסייה המקומית. לצבא זה היו הצלחות רבות בשמירה על גבולות הממלכה.

## קשריו עם לואי ה-14 מלך צרפת
למולאי אסמאעיל היו קשרים מצוינים עם מלך צרפת לואי ה-14 האויב הגדול של ספרד. שתי המדינות חתמו ב-29 בינואר 1682 על קשרים דיפלומטיים בארמון de Saint-Germain-en-Laye.
הוא ביקש להתחתן עם נסיכה צרפתית אך המלך הצרפתי סירב. המלך הצרפתי שלח קצינים למרוקו כדי לאמן את הצבא וכן להדריך את הבנאים בבנייה ציבורית. בעזרת מלך צרפת, מולאי אסמאעיל בנה בירה לתפארת. עמדו לרשותו 25,000 עבדים שבנו את העיר כולל הארמון וההרמון שמנה 500 נשים. מולאי אסמאעיל נחשב כאיש בעל מספר הילדים הרב ביותר בהיסטוריה: 888 ילדים. ב-2015, מחקר שעסק בשאלה כיצד גידל מולאי אסמאעיל מספר כזה של ילדים, זכה בפרס איג נובל למתמטיקה.

אחרי מותו, המשיך בנו, שעלה לשלטון אחריו, את הבנייה המואצת בעיר. ב-1755 חרב הארמון המפואר במקנס ברעידת אדמה. ב-1757 נכדו של מולאי אסמאעיל, מוחמד השלישי, העביר את עיר הבירה למרקש.

## קישורים חיצוניים

* מדיניות סחר העבדים של מולאי אסמאעיל, מתוך מאמר באתר "מסע אחר"
* 

## הערות שוליים

קטגוריה:מלכי מרוקו
קטגוריה:מלכים אפריקאים
קטגוריה:שיאני עולם
קטגוריה:ילידי 1646
קטגוריה:נפטרים ב-1727
ספטאר

**ספטאר** (רומנית: Spătar; עם יידוע: **ספטארול**) היה תפקיד הבויאר שהיה מופקד בעת טקסים רשמיים על נשיאת סימני השלטון בנסיכות מולדובה ובנסיכות ולאכיה – החרב (spada) והשרביט-אלה המיוחד (buzdugan) של השליט בנסיכות הרומנית.

בתקופה מאוחרת יותר כונו בשם "ספטאר" מפקד הצבא ומפקד המשטרה. פרט ל"ספטאר הגדול" היו גם תפקידי ספטאר בדרגה נמוכה יותר, כמו ספטאר משנה וספטאר שלישי.

התואר "ספטאר" נגזר מהמילה "ספאדה" – באותם הימים "ספאטה", שמובנה ברומנית "חרב".

אחד הספטארים המפורסמים היה ניקולאה מילסקו ממולדובה, שעבד מאוחר יותר בשירות הדיפלומטי של הצאר הרוסי פטר הגדול. ברוסית הוא מוכר גם בשם "ספאפארי" – היגוי רוסי למילה "ספטאר". 

## לקריאה נוספת

קטגוריה:רומניה: היסטוריה: דרגטורי
כוחלה

[שמאל|ממוזער|250px|כוחלה ישרה, [ממילא ירושלים]]
[שמאל|ממוזער|250px|כוחלה בולטת, [בית הנסן ירושלים]]

**כּוּחלֵה** (במקור מערבית) היא מלט המשמש למילוי מישקים בין אבנים בחיפוי קירות או בריצוף. הכוחלה מיוצרת במיוחד למטרה זו, בדרך כלל ממלט ומחול, וניתן לבצע אותה במגוון של צבעים וצורות, כאשר משתמשים בתוספים צבעוניים מיוחדים ובמלט לבן במקום במלט רגיל.

לכוחלה שתי מטרות עיקריות: אטימת החיפוי או הריצוף מפני חדירת מים, ושיפור מראה הריצוף או החיפוי. בגלל השימוש בצמנט פורטלנד על הכוחלה להיות בעלת רוחב מוגבל, מכיוון שצמנט פורטלנד מתכווץ בעת התקשותו. התקן הישראלי מגביל את רוחב הכוחלה ל-1 ס"מ.

במקרים מיוחדים בהם נדרש לבצע כוחלה ברוחב גדול ממה שמתיר התקן, ניתן להשתמש בתערובות על בסיס סיליקון שאינו מתכווץ, או לחלופין להשתמש בתערובות שהיו מקובלות בהיסטוריה לפני השימוש בצמנט פורטלנד, המבוססות על סיד וחול.

כיום מצויות בשוק חברות המייצרות תערובות מוכנות לכוחלה, שלעיתים מכילות חומרי איטום שונים, המונעים ממים לחלחל דרך הכוחלה אל הצד האחורי של אבן החיפוי.

## אופן ביצוע הכוחלה
לאחר הרכבת האבן שוטפים במים את המישקים כדי לנקות אותם מאבק, ואז מחדירים את הכוחלה באמצעות מזרק או כף בנאים. לאחר החדרת הכוחלה מנקים את השאריות הבולטות באמצעות מברשת ברזל מכנית.

## סוגי כוחלה
 שמאל|ממוזער|300px|סוגי כוחלה
היום מקובלים בעבודות בניין מספר סוגי גימור של כוחלה, הנבחרים בדרך כלל על ידי המתכנן.
הסוגים המקובלים הם:
# כוחלה ישרה - המישק מלא בכוחלה עד קצהו, וקו הכוחלה זהה לקו האבן.
# כוחלה בולטת - הכוחלה בולטת מתוך המישק בצורה מעגלית ומכסה את שולי האבן
# כוחלה שקועה - המישק אינו מלא עד לקצהו ונותר בו חלק חיצוני נקי מכוחלה, שבו צד האבן חשוף.

## קישורים חיצוניים

## הערות שוליים

קטגוריה:אדריכלות

קטגוריה:הנדסה אזרחית

קטגוריה:אבן
כתב אשורי

המונח "כתב אשורי" נמצא בשימוש לראשונה במשנה, ולו מספר פירושים:
משטח בטא

שמאל|ממוזער|ייצוג של שני גדילי בטא היוצרים משטח בטא. קשרי מימן בין-גדיליים מייצבים את מבנה המשטח.
**גדיל בטא** (**β-strand**) ו**משטח בטא** (**β-sheet**) הם מונחים בביוכימיה, המציינים מוטיב חוזר במבנה השניוני של חלבון. משטח בטא נוצר כאשר השרשרת הפוליפפטידית יוצרת מקטעים שרשרתיים פרושים הקשורים, זה לזה, בקשרי מימן.

## מבנה וארגון
ימין|120px|ממוזער|איור של זוג גדילי בטא המסודרים בצורה אנטי-מקבילה. שלושת האטומים המעורבים ביצירת קשרי המימן (המיוצגים בקו מקווקו) נמצאים על קו אחד.
120px|ימין|ממוזער|איור של זוג גדילי בטא המסודרים בצורה מקבילה. קשרי המימן בין הגדילים אלכסוניים, כיוון שהקבוצות הקשורות אינן מסודרות זו מול זו.
זהו מבנה מישורי מחזורי, בו שרשרת פוליפפטידית יוצרת מקטעים פרושים, המסודרים במקביל, זה לצד זה. גדיל בטא הוא מקטע שרשרתי אחד מתוך מספר מקטעים היוצרים את משטח הבטא. בדומה לסליל אלפא, גם מבנה משטחי בטא מיוצב על ידי קשרי מימן הנוצרים בין המימן האמידי לבין החמצן הקרבונילי של הקשר הפפטידי, תוך ניצול מלא של פוטנציאל קשרי המימן בשרשרת הפוליפפטידית. כלומר, כל קבוצות האמין והקרבוניל של הקשרים הפפטידיים בגדילי בטא משתתפים ביצירת קשרי המימן בין-גדיליים באופן מחזורי. המרחק בין חומצות אמיניות סמוכות בגדיל הוא 3.5Å והשיירים שלהם פונים, לסירוגין, מעל ומתחת למישור המשטח. לרוב, המשטח מפותל במקצת בגלל הכיראליות של חומצות האמינו.
משטחי בטא נפוצים בשרשראות פוליפפטידיות הבנויות מחומצות אמיניות בעלות שיירים קטנים יחסית (כגון אלנין וגליצין). זאת משום שקבוצות שייר גדולות ו/או טעונות גורמות להפרעה סטרית ומפריעות להיווצרות המבנה.
מקובל לסמן גדילי בטא בחץ עבה. מכיוון שרצף חומצות האמינו בפוליפפטיד הוא וקטוריאלי, בעל התחלה (קצה אמיני) וסוף (קצה קרבוקסילי) מוגדרים, כיוון החץ מגדיר את כיוון השרשרת הפוליפפטידית. סידור גדילי הבטא במשטח בטא יכול להיות באותו כיוון (מקביל; parallel), או בכיוון מנוגד (אנטי-מקביל; antiparallel). הסידור המנוגד יציב יותר ונפוץ יותר.

## סידור מקביל (parallel)
זהו מבנה בו גדילי הבטא במשטח פונים ל**אותו כיוון**. אופן סידורם של קשרי המימן המייצבים משטח זה אינו מיטבי, מאחר ששלושת האטומים בכל קשר מימני אינם עומדים על ישר אחד (אלא בזווית כיוון שמפרידה ביניהן חומצה אמינית אחת). אוריינטציה זו של קשרי המימן גורמת לאנרגיית קשר נמוכה, יחסית.

## סידור אנטי-מקביל (antiparallel)
זהו מבנה בו גדילי הבטא מסודרים אחד מול השני **בכיוונים מנוגדים**. כלומר, הקצה האמיני של גדיל אחד סמוך לקצה הקרבוקסילי של הגדילים הסמוכים לו. במבנה זה כל חומצה אמינית בגדיל יוצרת שני קשרי מימן עם חומצה אמינית הנמצאת מולה בגדיל הסמוך, ושלושת האטומים בכל קשר מימני (N, H ו- O) עומדים בקו אחד. בצורה זאת אנרגיית הקשר של קשרי המימן המייצבים את משטח הבטא גבוהה, ולכן סידור אנטי-מקביל יציב יותר מהסידור המקביל ונפוץ יותר.
שמאל|200px|ממוזער|<div align="center">חלבון הבנוי מגדילי בטא.<br /></div>

## דוגמאות
פורין הוא חלבון ממברנלי אשר המבנה השניוני שלו המורכב, כמעט כולו, ממשטחי בטא.

## מבט היסטורי
מבנה גדילי ומשטחי בטא הוצע לראשונה על ידי ויליאם אסטבורי בשנת 1930. אסטבורי הציע כי קיימים קשרי מימן בין גדילים מקביליים ואנטי-מקביליים, וזאת אף על פי שלא היה לו מידע על המבנה הגאומטרי של חומצות האמינו והקשרים הפפטידים ביניהם. לכן הוא לא היה יכול לבנות מודל ממשי של התאוריה אותה הציג. מבנה מפורט של משטחי הבטא הוצא בשנת 1951, על ידי לינוס פאולינג ורוברט קורי.

## ראו גם

* מבנה שניוני
* סליל אלפא

קטגוריה:ביוכימיה
זאב סורסקי

**זאב סורסקי** (נולד ב-18 בפברואר 1976, י"ז באדר א' ה'תשל"ו) הוא מתכנת ישראלי, ממפתחי שפת PHP ומייסד חברת Zend Technologies יחד עם אנדי גוטמנס.

## ביוגרפיה
סורסקי נולד וגדל בקריית ביאליק, ולמד בתיכון אורט קריית ביאליק המקומי. הוא בוגר הטכניון בחיפה. ב-1997 יצרו סורסקי וחברו אנדי גוטמנס את PHP 3. ב-1999 הם כתבו את מנוע זנד, הליבה של PHP 4, והקימו את חברת Zend Technologies, אשר מאז הפכה לגוף המשגיח של PHP. השם Zend הוא הלחם של שמותיהם באנגלית, Zeev ו-Andi.

סורסקי חבר בקרן התוכנה אפאצ'י, וב-1999 היה מועמד לפרס קידום התוכנה החופשית על ידי המוסד לתוכנה חופשית. 

סורסקי היה המנהל הטכנולוגי (CTO) של Zend, וב-2019 עבר להיות CTO של חברת Strattic אשר הופכת אתרי וורדפרס מדינמיים לסטטיים ובכך מצמצמת את פגיעותם בפני תוקפים.

כיום עובד סורסקי בחברת גוגל ישראל.

## חיים אישיים
נשוי לאניה, ולהם שלוש בנות. מתגורר בגבעתיים.

## קישורים חיצוניים

* 
* הבלוג של סורסקי, עותק שמור בארכיון האינטרנט
*  הרצאה של סורסקי בעברית על PHP

קטגוריה:מדעני מחשב ישראלים
קטגוריה:אנשי עסקים ישראלים
קטגוריה:מייסדי חברות תוכנה ישראלים
קטגוריה:מתכנתים ישראלים
קטגוריה:בוגרי אורט קריית ביאליק
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1976
טחנות הרוח בקינדרדייק

ממוזער|250px|תרשים פעולת הטחנות השואבות את המים באופן מדורג מהפולדר
**טחנות הרוח בקינדרדייק** (הולנדית **Kinderdijkse molens**) הן קבוצה של 19 טחנות רוח הניצבות בכפר קינדרדייק (בעבר אלסהאוט - Elshout), כ-12 ק"מ דרומית-מזרחית למרכז העיר רוטרדם בפרובינציה דרום הולנד בהולנד. הטחנות שוכנות בקצהו הצפון-מערבי של פולדר אלבלאסרווארד (Alblasserwaard), סמוך למפגש הנהרות לק (Lek) ונורד (Noord).

טחנות רוח הוקמו בקינדרדייק כבר בסוף המאה ה-14, אך הטחנות הניצבות במקום כיום, הוקמו החל באמצע המאה ה-18. בשנת 1997 הוכרזו טחנות הרוח בקינדרדייק כאתר מורשת עולמית, והן נחשבות לאטרקציה תיירותית.

## היסטוריה
משטחי הכבול במערבה של הולנד יושבו החל במאה ה-11, ובאותה עת החל ייבושו של פולדר אלבלאסרווארד. בתחילת המאה ה-12 כבר הקיף סכר נמוך את שטח הפולדר למעט בצידו המערבי, וב-1320 הושלמה הקפתו של הפולדר כולו. שני הנחלים שחצו את הפולדר - אלבלאס (Alblas) וחיסן (Giessen) תועלו לשני האגנים "דה נדרווארד" (De Nederwaard - "השטח התחתון" *מפה: "3", "5"*) ו"דה אוברווארד" (De Overwaard - "השטח העילי", *מפה: "4", "6"*) בהתאמה.

ב-1277 הוקם "ועד המים המחוזי של אלבלאסרווארד" (Hoogheemsraadschap van den Alblasserwaard) שעליו הוטלה האחריות לתחזוקת הסכרים באלבלאסרווארד. ב-1365 אושרה חפירת "תעלת הניקוז הגדולה" (Grote Waterschap) לניקוזו של האוברווארד אל נהר לק שמצפון לו, ו-4 שנים לאחר מכן החלו העבודות להקמתה של "תעלת הניקוז החדשה" (Nieuwe Waterschap) לניקוזו של הנדרווארד.

מספר הצפות קשות בשנת 1726 הביאו את הנהלת האזור להקים סדרה של שמונה טחנות ראשיות לאורך כל אחת משתי התעלות אשר ישאבו את המים מהפולדר ו-43 טחנות משניות אשר יעבירו אותם הלאה אל מאגרים ואל הנהרות הסמוכים. למרות מספר שיפורים ותוספות למערך במשך המאה ה-18, השיטה הוכיחה את עצמה כבלתי יעילה בשל כך שגובה מי הנהרות היה גבוה מידי מכדי שניתן יהיה להזרים אליהם את המים העודפים.

החל במחצית השנייה של המאה ה-19 הוחלפו טחנות הרוח בתחנות שאיבה. הטחנות יצאו מכלל שימוש וחלקן נהרס. רק במלחמת העולם השנייה כאשר היה מחסור בסולר שנדרש להפעלת תחנות השאיבה הממוכנות שבו הטחנות לפעול, ועם תום המלחמה הופסקה פעילותן שוב.

## האתר
כיום שרדו 8 טחנות לאורך האוברווארד ושמונה נוספות לאורכו של הנדרווארד. לאלה נוספו בעת ההכרזה שלוש טחנות נוספות השוכנות מזרחית לקבוצה העיקרית. כל הטחנות מתוחזקות וכשירות לפעולה כמתקני שאיבה לגיבוי במקרה של בעיה כלשהי במתקנים המודרניים.

שמונה הטחנות בנדרווארד נבנו כולן ב-1738 מלבנים והן כוללות חדרי מגורים. זרועות הטחנות שאורכן 28 מטר מגיעות עד מרחק של 30 ס"מ בלבד מהקרקע. שמונה הטחנות לאורך האוברווארד נבנו ב-1740 מעץ על משטחי לבנים, ובניגוד לקודמות הן מתומנות בצורתן.

ההכרזה כוללת מספר מבנים ומתקנים נוסף על טחנות הרוח. בית ועד המים של האוברווארד נבנה ב-1581 ונקנה על ידי הוועד ב-1595, אך רק ב-1648 היה למקום מושבו של הוועד. בית ועד המים של הנדרווארד הוקם במאה ה-18.

תחנת השאיבה בוויסבום (Wisbom) נבנתה ב-1868 ושימשה את האוברווארד. התחנה הונעה תחילה בקיטור וב-1924 הוסבה לחשמל. תחנת השאיבה ואן האפטן (Van Haaften) שימשה את הנדרווארד. גם היא הוקמה ב-1868, והוסבה לחשמל ב-1927, מועד בו הוחלפו גלגלי השאיבה הקיימים והותקנו בה גלגלים בצורת בורגי ארכימדס.

## ראו גם
*כיבוש הים (הולנד)
*תחנת השאיבה ד. פ. וודה
*סכוקלנד
*בימסטר

## קישורים חיצוניים

* 
* האתר הרשמי של קינקרדייק
* אודות הטחנות

קטגוריה:הולנד: אתרי מורשת עולמית
קטגוריה:הולנד: מבנים
קינדרדייק
קטגוריה:דרום הולנד
קטגוריה:כיבוש הים (הולנד)
אנדי גוטמנס

**אנדי גוטמנס** הוא מתכנת ישראלי, ממפתחי PHP ומייסד חברת זנד טכנולוגיות יחד עם זאב סורסקי.

## ביוגרפיה
גוטמנס בוגר הטכניון בחיפה. ב-1997 יצרו גוטמנס וחברו זאב סורסקי את PHP 3. ב-1999 הם כתבו את מנוע הזנד, הליבה של PHP 4, והקימו את Zend Technologies, אשר מאז הפך לגוף המשגיח של PHP. השם זנד (Zend) הוא הלחם של שמותיהם זאב ואנדי..

גוטמנס כהן כמנכ"ל זנד טכנולוגיות החל מפברואר 2009 ועד שנת 2016 לפני כן, הוביל את המו"פ של החברה כולל פיתוח כל מוצרי Zend ותרומתם למערכת הקוד-פתוח Zend Framework.

גוטמנס הוא גם חבר חבר הנאמנים של קרן אקליפס (אליה הצטרף באוקטובר 2005),
גוטמנס היה חבר בקרן התוכנה אפאצ'י וב-1999 היה מועמד לפרס קידום התוכנה החופשית על ידי המוסד לתוכנה חופשית.

ב-2004 הוא כתב את הספר "PHP 5 Power Programming" יחד עם סטיג באקן ודריק ראתנס.

גוטמן הוכר על ידי מגזין Computerworld ביולי 2007 במאמרם "40 מתחת ל -40: 40 אנשי IT חדשניים לעקוב אחריהם, מתחת לגיל 40".

באוקטובר 2015 נמכרה חברת זנד טכנולוגיות לחברת Rogue Wave האמריקאית. בשנת 2016 עזב אנדי גוטמנס את החברה לטובת תפקיד סמנכ"ל בחברת Amazon Web Services. במאי 2020 הצטרף לחברת גוגל בתפקיד סגן נשיא להנדסת מסדי נתונים.

## קישורים חיצוניים

* 

* 

## הערות שוליים

קטגוריה:מדעני מחשב ישראלים
קטגוריה:אנשי עסקים ישראלים
קטגוריה:מייסדי חברות תוכנה ישראלים
קטגוריה:מתכנתים ישראלים
קטגוריה:מייסדי חברות טכנולוגיה יהודים
לואיס פאולסן

**לואיס פאולסן** (בגרמנית: **Louis Paulsen**; 15 בינואר 1833 - 18 באוגוסט 1891) היה שחמטאי גרמני. אחיו הצעיר של וילפריד פאולסן.

פאולסן היה אחד השחקנים הראשונים שתקפו את הרעיון שניתן ליצור התקפה על ידי הברקה. הוא קידם את הטיעון שכל התקפה מבריקה נועדה לכישלון מול הגנה נכונה. הרעיונות של פאולסן הובנו היטב על ידי וילהלם שטייניץ שהצהיר שלהתקפה ולהגנה יש מעמד שווה, ובמיוחד על ידי אהרון נימצוביץ' שדירג את פאולסן בין ששת השחקנים ההגנתיים טובים ביותר. פול מורפי ופאולסן היו אמנים מוקדמים של המשחק ושל משחק עיוור; הם היו מסוגלים לשחק 10 משחקים בו זמנית ללא טעויות משמעותיות. בשנת 1862 פאולסן התמודד מול אדולף אנדרסן על תואר אלוף העולם. הדו-קרב הסתיים בתיקו ובהתאם לתקנון אנדרסן שמר על תוארו.
מרכז|ממוזער|350px|דו-קרב בין פאולסן לאנדרסן

## הרגלים של פאולסן
"הרגלים של פאולסן" הוא מונח שהוטבע על ידי נימצוביץ' לרגלים הממוקמים במרכז הלוח, עם שני רגלים על ערוגות ד6 ו-ה6 לשחור או ד3 ו-ה3 ללבן, בדרך כלל מלווים בטור ג' פתוח. מרכז מוגבל זה עורם קשיים על היריב להביס את היריב בהתקפה מהירה על ידי קידום המרכז. "הרגלים של פאולסן" מהווים את היסוד האיתן של
הסתעפות בהגנה הסיציליאנית המכונה הגנת פאולסן.

## התקפת פאולסן בפתיחה הסקוטית
המסע 7. רב5 בפתיחה הסקוטית משויך לפאולסן, ונקרא "התקפת פאולסן":
1. ה4 ה5 2. פו3 פג6 3. ד4 ה:ג4 4. פ:ד4 רג5 5. רה3 מה-ו6 6. ג3 פזה7 **7. רב5**

## דו-קרבות

## קישורים חיצוניים

* תחבולות של לואיס פאולסן , באתר wtharvey.com 

קטגוריה:שחמטאים גרמנים
קטגוריה:גרמנים שנולדו ב-1833
קטגוריה:גרמנים שנפטרו ב-1891
איתן צור

**איתן צור** (נולד ב-17 באוקטובר 1963) הוא במאי טלוויזיה ישראלי, זוכה פרס האקדמיה לטלוויזיה, בוגר החוג לקולנוע וטלוויזיה באוניברסיטת תל אביב.

## ביוגרפיה
באוניברסיטה החל גם הקשר המקצועי שלו עם אסף ציפור, קשר שהניב מספר יצירות טלוויזיה מוערכות אותן יצרו השניים יחד: סדרת המערכונים והסאטירה החמישייה הקאמרית, סדרת הדרמה הבורגנים וסדרת הדרמה עם הנגיעה הדוקומנטרית דֹבלה עולמי. את כל הסדרות הללו איתן צור גם ביים.

בנפרד מעמיתו ציפור ביים צור פרקים בעונה השנייה של הסדרה בטיפול, את הדרמה הטלוויזיונית "מה אתה סח" שאותה כתב אבנר ברנהיימר על פי סיפור מאת גפי אמיר ופרקים בסדרה הדוקומנטרית סוף עונת התפוזים.

בשנת 2010 ביים את הסרט הראשון שלו באורך מלא, "התפרצות X", המבוסס על ספר באותו שם מאת עדנה מזי"א, שגם כתבה את התסריט.

בשנת 2008 ביים צור יחד עם קרן חכמה את הסדרה הפארודית-מוזיקלית "Red Band" בשיתוף עם אמני הבובות מקבוצת Puppet Folk Revival.

יצירתו מאופיינת בעבודת שחקנים מוקפדת, בעבודת מצלמה מאופקת אך מדויקת, ובאווירה ריאליסטית עם ניחוח אבסורדי, כסינתזה לכתיבתו של אסף ציפור.

## קישורים חיצוניים

* 

קטגוריה:במאי טלוויזיה ישראלים
קטגוריה:זוכי פרס האקדמיה לטלוויזיה: במאים
קטגוריה:בוגרי אוניברסיטת תל אביב: קולנוע וטלוויזיה
קטגוריה:החמישייה הקאמרית
קטגוריה:ישראלים שנולדו ב-1963
יוהנס צוקרטורט

**יוהנס הרמן צוקרטורט** (בגרמנית: **Johannes Hermann Zukertort**; 7 בספטמבר 1842 – 20 ביוני 1888) היה שחמטאי גרמני מוביל ממוצא פולני. מפורסם במיוחד בעקבות משחקו בדו-קרב הרשמי הראשון על אליפות העולם מול וילהלם שטייניץ, שניצח אותו 12.5-7.5 והפך לאלוף העולם הראשון. הוא חבר בהיכל התהילה העולמי של השחמט.

## ראשית חייו
צוקרטורט נולד בלובלין שבפולין. אביו היה מיסיונר נוצרי פרוטסטנטי ממוצא יהודי. פעילות המיסיון הנוצרי בין האוכלוסייה היהודית בפולין שהייתה כבושה על ידי רוסיה נחשבה לפעילות בלתי חוקית. משפחתו של צוקרטורט היגרה איפוא לפרוסיה. בשנת 1861 הוא נרשם לאוניברסיטת ברסלאו ללימודי רפואה אך מעולם לא הוסמך.

## קריירת השחמט
בברסלאו פגש צוקרטורט את השחמטאי המוביל אדולף אנדרסן וממנו למד את רזי המשחק. הוא שיחק דו-קרבות רבים, בין היתר ניצח אותו בשנת 1866, הפסיד בשנת 1868 ולבסוף ניצח אותו בשנת 1871. בשנת 1867 עבר לברלין ובשנת 1872 עבר ללונדון. בשנה זו התמודד עם וילהלם שטייניץ והפסיד 3–9. בשנת 1877 הוא ניצח בתחרות שחמט בקלן, למרות הפסד ליוהנס מטגר שחילק מקומות 2-4.

צוקרטורט הצטיין במשחק עיוור. בשנת 1876 שיחק בו-זמנית 16 משחקים, ניצח ב-12 והפסיד רק באחד.

בשנת 1878 ניצח בתחרות הבינלאומית בפריז.

בשנת 1883 ניצח בתחרות בינלאומית בלונדון את כל טובי השחמטאים של אותם הימים, בתוצאה מדהימה של 22/26. במקום השני היה שטייניץ עם 19/26. תחרות זו מיצבה את שטייניץ וצוקרטורט כשני השחמטאים הטובים בעולם, והובילה לקיומו של דו-קרב רשמי ראשון על אליפות העולם בין השניים, מ-11 בינואר ועד 29 במרץ 1886. התחרות התקיימה במספר ערים בארצות הברית (ניו יורק, סנט לואיס, ניו אורלינס). לאחר חמשת המשחקים הראשונים שהתקיימו בניו יורק הוביל צוקרטורט 1–4 אך בסופו של דבר זכה שטייניץ בפער משכנע 12.5-7.5.

מרכז|ממוזער|550px|שטייניץ - צוקרטורט, אליפות העולם 1886

לאחר ההפסד בדו-קרב התדרדרה בריאותו של צוקרטורט. הוא המשיך לשחק, אך ברמה חלשה בהרבה, במשך השנתיים הנוספות של חייו. הוא מת ב-20 ביוני 1888 משטף דם במוח, לאחר ששיחק משחק שחמט במסעדה לונדונית. יוהנס צוקרטורט קבור בבית הקברות ברומפטון בלונדון.

## דו-קרבות

## משחקים מפורסמים

### לבן:  יוהנס צוקרטורט  שחור: [[וילהלם שטייניץ]] [[סנט לואיס]]   1886

## קישורים חיצוניים

* תשע תחבולות של צוקרטורט, באתר wtharvey.com 

## הערות שוליים

קטגוריה:שחמטאים גרמנים
קטגוריה:גרמנים שנולדו ב-1842
קטגוריה:גרמנים שנפטרו ב-1888